# เกล็ดความรู้การย้ายไปเรียนที่โรงเรียนหลัก

1. ไปเยี่ยมชมโรงเรียนใหม่ เพื่อให้แน่ใจว่าลูกของคุณคุ้นเคยกับโรงเรียนนั้น ฝึกเดินทางทั้งไปและกลับจากโรงเรียน
2. หากคุณวางแผนที่จะไปรับลูกของคุณหลังเลิกเรียน โปรดตกลงกันในเรื่องเวลาและสถานที่ โรงเรียนบางแห่งมีบริการดูแลนักเรียนหลังเวลาเรียนด้วย หากคุณจำเป็นต้องใช้บริการนี้
3. เข้าร่วมชั่วโมงการรับข้อมูล และสนับสนุนให้ลูกของคุณเข้าร่วมกิจกรรมปฐมนิเทศต่างๆ
4. ตรวจสอบดูว่า ทางโรงเรียนมีการช่วยเหลือด้านการศึกษาพหุวัฒนธรรม (Multicultural Educational Aide - MEA) ซึ่งมีผู้ที่สามารถพูดภาษาของคุณได้หรือไม่
5. ติดต่อกับทางโรงเรียนของลูกคุณ หากคุณต้องการบริการล่ามฟรี บริการนี้ มีจัดไว้ให้ในบางกิจกรรม
6. ให้รายละเอียดการติดต่อของคุณกับทางโรงเรียน เพื่อที่เราจะสามารถติดต่อกับคุณได้หากจำเป็น คุณควรทราบหมายเลขติดต่อของทางโรงเรียนด้วย
7. รับสำเนาตารางเรียน เพื่อที่คุณจะได้ทราบว่าลูกของคุณมีเรียนอะไรบ้าง โปรดแจ้งให้ทางโรงเรียนทราบ หากลูกของคุณจะขาดเรียนหรือมาสาย
8. โปรดแจ้งให้ทางโรงเรียนทราบ หากลูกของคุณมีอาการทางการแพทย์ใดๆ หรือมีความจำเป็นพิเศษ และโปรดแจ้งให้ทางโรงเรียนทราบ หากคุณมีความกังวลใดๆ
9. ก่อนโรงเรียนเปิด โปรดซื้อชุดเครื่องแบบนักเรียนให้ลูกของคุณ โรงเรียนบางแห่งจะขายชุดเครื่องแบบมือสองด้วย
10. จัดหาหนังสือ และเครื่องเขียนตามที่กำหนด โปรดสอบถามทางโรงเรียนเกี่ยวกับรายการและวิธีการสั่งซื้อ
11. เขียนชื่อลูกของคุณลงบนสิ่งของทั้งหมดของพวกเขา เช่น เสื้อ และอุปกรณ์
12. โรงเรียนอาจกำหนดให้นักเรียนมีแล็ปท็อปหรือไอแพด โปรดสอบถามทางโรงเรียนว่าลูกของคุณจำเป็นจะต้องใช้อุปกรณ์ประเภทใด
13. นำอาหารที่ดีต่อสุขภาพมาทาน โปรดตรวจสอบว่าทางโรงเรียนมีโรงอาหารหรือไม่
14. สนับสนุนให้ลูกของคุณเข้าร่วมชมรมทำการบ้าน หรือกิจกรรมนอกโรงเรียนอื่นๆ
15. หากคุณมีความจำเป็นด้านการเงิน ให้ติดต่อกับทางโรงเรียนของลูกคุณเพื่อขอรับการสนับสนุน ทั้งนี้เพื่อจะได้นำไปชำระค่าใช้จ่ายต่างๆ ที่เกี่ยวกับการเรียน

สำหรับข้อมูลเพิ่มเติม โปรดไปที่เว็บไซต์ **www.education.vic.gov.au/parents/going-to-school**